Document ID: 31980L1189

Padomes Direktīva
(1980. gada 4. decembris),
ar ko izdara tehniskus pielāgojumus Direktīvā 67/548/EEK par bīstamām vielām sakarā ar Grieķijas Republikas pievienošanos Eiropas Kopienām
(80/1189/EEK)
EIROPAS KOPIENU PADOME,
ņemot vērā 1979. gada Pievienošanās aktu un jo īpaši tā 146. pantu,
tā kā ir jāgroza I līdz IV pielikums Padomes Direktīvai 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kura galvenokārt grozīta ar Komisijas Direktīvām 76/907/EEK [2] un 79/370/EEK [3] un kurā jaunākie grozījumi izdarīti ar Padomes Direktīvu 79/831/EEK [4], papildinot tos ar attiecīgo bīstamo vielu nosaukumiem un citiem uzrakstiem grieķu valodā, kas noteikti sakarā ar šo vielu marķēšanu,
IR PIEŅĒMUSI ŠO DIREKTĪVU.
1. pants
Direktīvas 67/548/EEK I līdz IV pielikumu attiecīgi papildina ar šīs direktīvas I līdz IV pielikumā iekļauto tekstu grieķu valodā.
2. pants
Dalībvalstis līdz 1981. gada 1. janvārim pieņem un publicē noteikumus, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.
Tās piemēro minētos noteikumus pēc Grieķijas Republikas pievienošanās.
3. pants
Šī direktīva ir adresēta dalībvalstīm.
Briselē, 1980. gada 4. decembrī

Labels: 3
15
20